פאריד מונדראגון

פאריד קמילו מונדראגון עלי (בספרדית: Faryd Camilo Mondragón Alí; נולד ב-21 ביוני 1971), הוא כדורגלן עבר קולומביאני ממוצא לבנוני ששיחק בעמדת השוער. למונדראגון קריירה בינלאומית ארוכת שנים במדי נבחרת קולומביה שבה הוא שיחק מאז שנת 1993. הוא השחקן השני המבוגר ביותר בתולדות גביע העולם בכדורגל ששיחק בטורניר, כשהשתתף במשחק נבחרתו בשלב הבתים במונדיאל 2014 כשהוא בן 43 שנים ושלושה ימים.

קריירה
מונדראגון החל את הקריירה המקצוענית שלו בדפורטיבו קאלי הקולומביאנית בשנת 1990. בהמשך שיחק בריאל קרטחנה ואינדפנדיינטה סנטה פה גם הן מקולומביה, ובסרו פורטניו מפרגוואי. ב-1993 הגיע לארחנטינוס ג'וניורס במדיה שיחק במשך שנה. ב-1994 עבר לאינדפנדיינטה. בתחילה לא שיחק בקבוצה, וב-1995 שוב שיחק תקופה בסנטה פה, אולם בהמשך השנה חזר לאינדפנדיינטה וקנה את מקומו בהרכב הקבוצה בה שיחק עד 1998. בתקופה זו זכה עם אינדפנדייטה בסופר קאפ הדרום אמריקאי ובסופרקופה סודאמריקנה. ב-1999 שיחק בריאל סרגוסה הספרדית במשך חצי שנה וחזר לאחר מכן לאינדפנדיינטה, שמהווה למעשה את חלק הארי של הקריירה שלו באמריקה הדרומית.

ב-2001 ניסה שוב את מזלו מחוץ ליבשת כאשר עבר למץ הצרפתית. מונדראגון שיחק כשוער ראשון לכל אורך העונה והיה חלק משמעותי בהישארות של מץ בליגה הראשונה לאחר שסיימה במקום ה-12. בסוף עונה זו, מונדראגון היה מעורב בפרשת זיוף דרכונים כאשר הוא, פבלו קונטררס הצ'יליאני ואמיליאנו רומאי הארגנטינאי הואשמו בשימוש בדרכונים אירופאיים מזויפים על מנת שיוכלו לשחק בצרפת במסגרת חוק בוסמן. מונדראגון הורשע בבית משפט בצרפת, נקנס והוכרח לעזוב את המדינה.

בעקבות הפרשה, מונדראגון עבר לגלאטסראיי הטורקית ועשה בה את שנותיו היפות באירופה. הוא זכה עם גלאטסראיי בשתי אליפויות, בגביע הטורקי והשתתף ב-30 משחקים במסגרת ליגת האלופות כאשר השיא היה בעונת 2002/2001 כשהקבוצה העפילה לסיבוב הבתים השני של המפעל.

כשנשארה לו עוד שנה אחת לחוזה עם גלאטסראיי, הוא החליט לעבור ב-2007 לפ.צ. קלן הגרמנית שעלתה באותה שנה לליגה הראשונה. תחת המאמן כריסטוף דאום הוא השתלב בהרכב הראשון של הקבוצה ושיחק במדיה שלוש שנים. ב-2011 עבר לשחק בארצות הברית בקבוצת פילדלפיה יוניון מה-MLS. בתחילת 2012 מונדראגון חתם בדפורטיבו קאלי במטרה לסיים את הקריירה בקבוצה בה התחיל אותה, וזכה איתה בסופרליגה ב-2014 כקפטן הקבוצה.

בנבחרת קולומביה
מונדראגון ערך את הופעת הבכורה שלו בנבחרת ב-1993 נגד ונצואלה.
יחד עם קרלוס ולדרמה, הוא השחקן הקולומביאני היחידי שהשתתף בחמישה קמפיינים של מוקדמות מונדיאל. מונדראגון היה חלק מהסגל של הנבחרת במונדיאל 1994, אך בתור שוער שני לצד אוסקר קורדובה, ולא שיחק. במונדיאל 1998 הוא פתח בהרכב הנבחרת בשלושת המשחקים של שלב הבתים. על אף שמונדראגון ספג שלושה שערים, ביניהם שער בבעיטה חופשית מרגלי דייוויד בקהאם, וקולומביה לא הצליחה להעפיל לשמינית הגמר, מונדראגון קצר מחמאות על הופעותיו.

מונדראגון זומן על ידי המאמן חוסה נסטור פקרמן להיות חלק מסגל הנבחרת במונדיאל 2014 לאחר שקולומביה נעדרה ממנו במשך 16 שנים, על אף שהיה בשלהי הקריירה. ב-24 ביוני 2014 בהיותו בן 43 ושלושה ימים, מונדראגון נכנס בדקה ה-85 כמחליף של דויד אוספינה במשחקה של קולומביה נגד יפן, והפך לשחקן המבוגר ביותר בהיסטוריה של גביע העולם, לאחר ששבר את שיאו של רוז'ה מילה, (שיא שנשבר במונדיאל 2018 על ידי עיסאם אל חדרי ששיחק בגיל 45 וחצי) והשחקן היחיד ששיחק במונדיאלים בהפרש של 16 שנים. לאחר הדחתה של קולומביה מהמונדיאל בשלב רבע הגמר נגד , מונדראגון הודה לכל האוהדים בקולומביה והודיע על פרישתו ממשחק פעיל.

 לאחר הפרישה 
ב-13 בינואר 2016 דווח שמונדראגון אושפז בבית חולים לאחר ניסיון התאבדות, אך הוא שוחרר מבית החולים פחות מ-24 שעות לאחר מכן.

סטטיסטיקת קריירה
 הופעות מועדונים בליגה בגביע בגביע הליגה בין-יבשתי סה"כ עונה  מועדון  שם ליגה הופעות  שערים הופעות  שערים הופעות  שערים הופעות  שערים הופעות  שערים קולומביה ליגה גביע גביע הליגהאמריקה הדרומית סה"כ1990דפורטיבו קאליליגת העל הקולומביאנית0000000000199110000000101992ריאל קרטחנה150000000150אינדפנדיינטה סנטה פה2000000020 פרגוואי ליגה גביע גביע הליגהאמריקה הדרומית סה"כ1993סרו פורטניוליגת העל הפרגוואית110000000110 ארגנטינה ליגה גביע גביע הליגהאמריקה הדרומית סה"כ1993–1994ארחנטינוס ג'וניורסליגת העל הארגנטינאית 2100000002101994–1995אינדפנדיינטה0000000000 קולומביה ליגה גביע גביע הליגהאמריקה הדרומית סה"כ1995אינדפנדיינטה סנטה פהליגת העל הקולומביאנית300000000300 ארגנטינה ליגה גביע גביע הליגהאמריקה הדרומית סה"כ1995–1996 אינדפנדיינטהליגת העל הארגנטינאית2700000002701996–19973300000003301997–19982610000002611998–1999170000000170 ספרד ליגה גביע המלך הספרדי הסופר קאפ הספרדיאירופה סה"כ1998–1999ריאל סרגוסהלה ליגה130000000130 ארגנטינה ליגה גביע גביע הליגהאמריקה הדרומית סה"כ1999–2000אינדפנדיינטהליגת העל הארגנטינאית160000000160 צרפת ליגה הגביע הצרפתי גביע הליגהאירופה סה"כ2000–2001מץליגת העל הצרפתית300000000300 טורקיה ליגה הגביע הטורקי הסופר קאפ הטורקיאירופה סה"כ2001–2002גלאטסראייליגת העל הטורקית28000001204002002–20033201000603902003–20042701000803602004–20053404000003802005–20063402000203802006–2007300301060400 גרמניה ליגה הגביע הגרמני גביע הליגהאירופה סה"כ2007–2008פ.צ. קלןבונדסליגה3100000003102008–20093102000003302009–20103204000003602010–2011120200000140 ארצות הברית ליגה גביע גביע הליגהצפון אמריקה סה"כ2011פילדלפיה יוניוןMLS270102000300 קולומביה ליגה גביע גביע הליגהאמריקה הדרומית סה"כ2012דפורטיבו קאליליגת העל הקולומביאנית3301000003402013400000000400201450000050100 סה"כ קולומביה12601000501320 פרגוואי110000000110 ארגנטינה14010000001401 ספרד130000000130 צרפת300000000300 טורקיה1850110103402310 גרמניה10608000001140 ארצות הברית270102000300סה"כ בקריירה6381210303907011

תארים
קבוצתיים
אינדפנדיינטה
גביע רקופה סודאמריקנה: 1995
סופרקופה ליברטדורס: 1995
גלאטסראיי
אליפות טורקיה: 2001–2002, 2005–2006
הגביע הטורקי: 2004–2005
דפורטיבו קאלי
סופרליגה קולומביאנה: 2014

קישורים חיצוניים


 שיאי מונדראגון במונדיאל בבלוג כדורגל עולמי

 רגע שבירת השיא במונדיאל 2014, סרטון באתר elcomercio.pe 

הערות שוליים

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:קאלי: כדורגלנים
קטגוריה:כדורגלני דפורטיבו קאלי
קטגוריה:כדורגלני ריאל קרטחנה
קטגוריה:כדורגלני אינדפנדיינטה סנטה פה
קטגוריה:כדורגלני סרו פורטניו
קטגוריה:כדורגלני ארחנטינוס ג'וניורס
קטגוריה:כדורגלני אינדפנדיינטה
קטגוריה:כדורגלני ריאל סרגוסה
קטגוריה:כדורגלני מץ
קטגוריה:כדורגלני גלאטסראיי
קטגוריה:כדורגלני פ.צ. קלן
קטגוריה:כדורגלני פילדלפיה יוניון
קטגוריה:כדורגלני נבחרת קולומביה
קטגוריה:כדורגלנים באולימפיאדת ברצלונה (1992)
קטגוריה:כדורגלני קופה אמריקה 1993
קטגוריה:כדורגלני מונדיאל 1994
קטגוריה:כדורגלני קופה אמריקה 1997
קטגוריה:כדורגלני מונדיאל 1998
קטגוריה:כדורגלני גביע הזהב 2003
קטגוריה:כדורגלני גביע הזהב 2005
קטגוריה:כדורגלני מונדיאל 2014
קטגוריה:קולומביאנים ממוצא לבנוני
קטגוריה:קולומביאנים שנולדו ב-1971